ইসরায়েলকে গাজায় গণহত্যা ঠেকানোর নির্দেশ আইসিজের
ফিলিস্তিনের গাজায় গণহত্যা ঠেকাতে এবং বেসামরিক ফিলিস্তিনিদের সহায়তা দিতে ইসরায়েলকে ব্যবস্থা নেওয়ার নির্দেশ দিয়েছে আন্তর্জাতিক বিচার আদালত (আইসিজে)।
আজ শুক্রবার নেদারল্যান্ডসের দ্য হেগ শহরে আইসিজে এ নির্দেশ দেয় বলে বার্তাসংস্থা রয়টার্সের প্রতিবেদনে বলা হয়েছে।
তবে গাজায় ইসরালের সামরিক অভিযান বন্ধের যে আদেশ দক্ষিণ আফ্রিকা চেয়েছিল তাতে সায় দেয়নি আইসিজে।
আজকের রায়ে বিচারকরা বলেছেন, ইসরায়েলকে অবশ্যই তার সেনাদের গণহত্যা থেকে বিরত রাখতে তার ক্ষমতার মধ্যে সব ব্যবস্থা নিতে হবে, শাস্তি দিতে হবে এবং মানবিক পরিস্থিতি উন্নয়নে ব্যবস্থা নিতে হবে।
চলতি মাসের শুরুতে আইসিজেতে ইসরায়েলের বিরুদ্ধে গণহত্যার অভিযোগ দেয় দক্ষিণ আফ্রিকা। সেখানে দ্রুত ইসরায়েলের সামরিক অভিযান বন্ধের আদেশ চাওয়া হয়, যে অভিযানে ২৬ হাজারের বেশি ফিলিস্তিনি নিহত হয়েছেন। অভিযানে ইসরায়েল রাষ্ট্রীয়ভাবে গাজায় গণহত্যা চালাচ্ছে বলে মামলায় অভিযোগ করেছে দক্ষিণ আফ্রিকা।
তবে ইসরায়েল গণহত্যার অভিযোগ অস্বীকার করেছে। দক্ষিণ আফ্রিকার অভিযোগকে মিথ্যা অভিহিত করে দেশটি বলেছে, তারা বেসামরিক হতাহতের ঘটনা এড়াতে সর্বোচ্চ চেষ্টা করে।

ফিলিস্তিনের গাজায় গণহত্যা ঠেকাতে এবং বেসামরিক ফিলিস্তিনিদের সহায়তা দিতে ইসরায়েলকে ব্যবস্থা নেওয়ার নির্দেশ দিয়েছে আন্তর্জাতিক বিচার আদালত (আইসিজে)।